പൂജാര അല്ല അവനിലാണ് ദ്രാവിഡിന്റെ സാമ്യതകള് :വാനോളം പുകഴ്ത്തി സഹീര് ഖാന് ഇന്ത്യ :ഇംഗ്ലണ്ട് ടെസ്റ്റ് പരമ്ബരക്ക് വളരെ ആവേശകരമായ തുടക്കമാണ് ലഭിച്ചത്. ഒന്നാം ദിനം ഇംഗ്ലണ്ടിനെ മികച്ച ബൗളിംഗ് പ്രകടനത്താല് ഇന്ത്യന് ടീം പുറത്താക്കി ചരിത്രം സൃഷ്ടിച്ചപ്പോള് മൂന്നാം ദിനം 95 റണ്സിന്റെ നിര്ണായക ലീഡും ഇന്ത്യ കരസ്ഥമാക്കി. എന്നാല് ഇന്ത്യന് ബാറ്റിങ് നിരയില് ഒന്നാം ഇന്നിങ്സില് എല്ലാവരും മോശം പ്രകടനത്താല് നിരാശ മാത്രം സമ്മാനിച്ചപ്പോള് തന്റെ ക്ലാസ്സ് ബാറ്റിങ് പ്രകടനത്താല് ഓപ്പണര് രാഹുല് എല്ലാ വിമര്ശനത്തിനും മറുപടി നല്കി.214 പന്തില് നിന്നും 12 ഫോറുകള് ഉള്പ്പെടെ രാഹുല് 84 റണ്സ് നേടിയപ്പോള് മറ്റ് താരങ്ങളില് പലരും അതിവേഗമാണ് വിക്കറ്റ് നഷ്ടമാക്കിയത്. വളരെ ഏറെ നാളുകള്ക്ക് ശേഷം ടെസ്റ്റ് ടീമിലേക്ക് തിരികെ എത്തി മികച്ച പ്രകടനത്താല് തിളങ്ങിയ ലോകേഷ് രാഹുലിനെ ഏറെ പ്രശംസിക്കുകയാണ് ക്രിക്കറ്റ് ലോകവും മുന് താരങ്ങളും രാഹുലിന്റെ ഇന്നിങ്സ് വളരെ മികച്ചത് എന്ന് അഭിപ്രായപ്പെട്ട മുന് ഇന്ത്യന് ടീം പേസര് സഹീര് ഖാന് ഇതിഹാസ താരം രാഹുല് ദ്രാവിഡിന്റെ കളി ശൈലിയോട് ഒത്തുനില്ക്കുന്നതാണ് രാഹുലിന്റെ പ്രകടനമെന്നും അഭിപ്രായപ്പെട്ടു.വളരെ മനോഹര ഷോട്ടുകള് കളിക്കുന്ന രാഹുല് മികച്ച പന്തുകളെ ബഹുമാനിക്കുന്ന ഒരു താരമാണെന്നും വിശദമാക്കി ദ്രാവിഡുമായി താരതമ്യം ചെയ്യുന്നത് എന്റെ അഭിപ്രായത്തില് രാഹുലിനും ഏറെ സന്തോഷം നല്കും. ടീമിനായി അനേകം പൊസിഷനില് കളിച്ചിട്ടുള്ള താരമാണ് ദ്രാവിഡ്. ലോകേഷ് രാഹുലും സമാന കളിക്കാരനാണ്. കൂടാതെ എല്ലാ പന്തുകളിലും സസൂക്ഷ്മം കളിക്കാന് ശ്രമിക്കുന്ന രാഹുല് മോശം പന്തുകള് സ്കോറിങ് ഓപ്ഷനായി അനായാസം ഉപയോഗിക്കുന്ന താരമാണ്. കൂടാതെ രാഹുലിന് കവര് ഡ്രൈവ് കളിക്കുന്നതില് മിടുക്കുണ്ട്. ഈ ഒരു ടെസ്റ്റ് പരമ്ബരയില് ഇനിയും ഏറെ തവണ രാഹുലിന്റെ പേര് ഉയര്ന്ന് കേള്ക്കാം സഹീര് ഖാന് തന്റെ അഭിപ്രായം വിശദമാക്കി